હઝરત ઇમામ જઅફર સાદિક (અ.સ.) ફરમાવે છે : જ્યારે માણસ ઇમામ હુસૈન (અ.સ.)ની ઝીયારતની નિય્યતથી પોતાના ઘરેથી નીકળે છે ત્યારે ઉપર, જમણે, ડાબે, આગળ પાછળથી સાતસો મલાએકા તેની સાથે સાથે રહે છે. ત્યાં સુધી કે તે પોતાના સ્થાને પહોંચી જાય છે અને જ્યારે ઇમામ હુસૈન (અ.સ.) ની ઝીયારત કરે છે ત્યારે એક મુનાદી પોકારે છે, ખુદાએ તમને માફ કરી દીધા છે હવે નવેસરથી અમલની શરૂઆત કરો. પાછા ફરતી વખતે તેની સાથે તેના ઘર સુધી આવે છે અને ઘરે પહોંચીને તેને કહે છે અમે તમને ખુદાને સોંપીએ છીએ અને જ્યાં સુધી જીવતા રહે છે ત્યાં સુધી તેની ઝીયારત કરતા રહે છે અને દરરોજ ઇમામ હુસૈન (અ.સ.)ની ઝીયારત કરતા રહે છે અને દરરોજ ઇમામ હુસૈન (અ.સ.) ની ઝીયારત કરે છે અને તેનો સવાબ તે માણસના આમાલનામામાં લખવામાં આવે છે.